CELEX: 31981R3189
Language: el
Date: 1981-11-09 00:00:00
Title: Κανονισμός (EOK) αριθ. 3189/81 τής Επιτροπής τής 9ης Νοεμβρίου 1981 περί καθορισμού τών ειδικών συντελεστών μετατροπής σέ εθνικό νόμισμα τών τιμών αναγωγής «ελεύθερο στά σύνορα» τών εισαγομένων vins de liqueur

Avis juridique important

|

31981R3189

Κανονισμός (EOK) αριθ. 3189/81 τής Επιτροπής τής 9ης Νοεμβρίου 1981 περί καθορισμού τών ειδικών συντελεστών μετατροπής σέ εθνικό νόμισμα τών τιμών αναγωγής «ελεύθερο στά σύνορα» τών εισαγομένων vins de liqueur  

Επίσημη Εφημερίδα αριθ. L 321 της 10/11/1981 σ. 0007

***** ΚΑΝΟΝΙΣΜΟΣ (ΕΟΚ) αριθ. 3189/81 ΤΗΣ ΕΠΙΤΡΟΠΗΣ  της 9ης Νοεμβρίου 1981  περί καθορισμού των ειδικών συντελεστών μετατροπής σε εθνικό νόμισμα των τιμών αναγωγής «ελεύθερο στα σύνορα» των εισαγομένων vins de liqueur  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3456/80 (2),  τον κανονισμό (ΕΟΚ) αριθ. 129 του Συμβουλίου περί της τιμής της λογιστικής μονάδας και των τιμών συναλλάγματος που πρέπει να εφαρμόζονται στο πλαίσιο της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 2543/73 (4), και ιδίως το άρθρο 3,  τον κανονισμό (ΕΟΚ) αριθ. 1393/76 της Επιτροπής της 17ης Ιουνίου 1976 περί καθορισμού των λεπτομερειών εφαρμογής σχετικά με την εισαγωγή προϊόντων που υπάγονται στον αμπελοοινικό τομέα, καταγομένων από ορισμένες τρίτες χώρες (5), όπως τροποποιήθηκε τελευταία από τον κανονισμό (ΕΟΚ) αριθ. 3104/80 (6), και ιδίως το άρθρο 1α παράγραφος 4,  τη γνώμη της Νομισματικής Επιτροπής,  Εκτιμώντας:  ότι, σύμφωνα με το άρθρο 1α του κανονισμού (ΕΟΚ) αριθ. 1393/76, χρησιμοποιούνται ειδικοί συντελεστές για τη μετατροπή σε εθνικό νόμισμα των τιμών αναγωγής «ελεύθερο στα σύνορα» των εισαγομένων vins de liqueur ότι οι ειδικοί συντελεστές που εφαρμόζονται σήμερα έχουν καθορισθεί από τον κανονισμό (ΕΟΚ) αριθ. 2308/81 της Επιτροπής (7)·  ότι, για τα νομίσματα των Κρατών μελών που έχουν διατηρήσει μεταξύ τους στιγμιαία μέγιστη διαφορά 2,25 %, η ειδική τιμή είναι ο συντελεστής μετατροπής που προκύπτει από την κεντρική τιμή· ότι, για τα λοιπά νομίσματα, η ειδική τιμή για την περίοδο από 1η Ιουλίου 1981 έως 6 Δεκεμβρίου 1981 ισούται με τον συντελεστή μετατροπής σε σχέση προς το σύνολο των νομισμάτων των Κρατών μελών που έχουν διατηρήσει μεγίστη στιγμιαία διαφορά 2,25 %, η οποία προκύπτει από τον μέσο όρο που έχει ληφθεί υπόψη για τον υπολογισμό των νομισματικών εξισωτικών ποσών που ίσχυαν την 1η Ιουνίου 1981·  ότι, με ισχύ από 5 Οκτωβρίου 1981, οι κεντρικές τιμές για το βελγικό φράγκο, το φράγκο του Λουξεμβούργου, την κορόνα Δανίας, τη λίρα Ιρλανδίας και το ολλανδικό φιορίνι έχουν τροποποιηθεί· ότι, γι' αυτούς τους λόγους, οι ειδικές τιμές που ισχύουν επί του παρόντος πρέπει να προσαρμοσθούν για τα προαναφερθέντα νομίσματα·  ότι το άρθρο 1α παράγραφος 3 υπό γ του κανονισμού (ΕΟΚ) αριθ. 1393/76 προβλέπει ότι ο ειδικός συντελεστής για νόμισμα εκτός των νομισμάτων που έχουν διατηρήσει μεταξύ τους μέγιστη στιγμιαία διαφορά 2,25 % αναθεωρείται όταν, κατά τη διάρκεια είκοσι εργάσιμων ημερών, ο συντελεστής μετατροπής του απέχει κατά μέσο όρο 10 % ή πλέον του ειδικού συντελεστή που καθορίσθηκε προγενεστέρως για το εν λόγω νόμισμα· ότι ο όρος αυτός επληρώθη για τη λίρα στερλίνα· ότι, λαμβανομένης υπόψη της εφαρμογής των διατάξεων αυτών, αποβαίνει αναγκαία η τροποποίηση των ειδικών συντελεστών για τη λίρα στερλίνα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ειδική τιμή που αναφέρεται στο άρθρο 1α του κανονισμού (ΕΟΚ) αριθ. 1393/76 είναι:  α) για το βελγικό φράγκο και το φράγκο Λουξεμβούργου:  1 βελγικό φράγκο / φράγκο Λουξεμβούργου:  0,0245355 ECU·  β) για την κορόνα Δανίας:  1 κορόνα Δανίας: 0,126404 ECU·  γ) για το μάρκο Δ. Γερμανίας:  1 μάρκο Δ. Γερμανίας: 0,414957 ECU·  δ) για το γαλλικό φράγκο:  1 γαλλικό φράγκο: 0,161958 ECU·  ε) για τη λίρα στερλίνα:  1 λίρα στερλίνα: 1,69274  στ) για τη λίρα Ιρλανδίας:  1 λίρα Ιρλανδίας: 1,46102 ECU·  ζ) για τη λίρα Ιταλίας:  1 λίρα Ιταλίας: 0,0794999 ECU·  η) για το φιορίνι Ολλανδίας:  1 φιορίνι Ολλανδίας: 0,375401 ECU·  θ) για τη δραχμή:  1 δραχμή: 0,0162693 ECU.  Άρθρο 2  Ο κανονισμός (ΕΟΚ) αριθ. 2308/81 καταργείται.  Άρθρο 3  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται κατόπιν αιτήσεως του ενδιαφερομένου από τις 5 Οκτωβρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 9 Νοεμβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 360 της 31. 12. 1980, σ. 18.  (3) ΕΕ αριθ. 106 της 30. 10. 1962, σ. 2553/62.  (4) ΕΕ αριθ. L 263 της 19. 9. 1973, σ. 1.  (5) ΕΕ αριθ. L 157 της 18. 6. 1976, σ. 20.  (6) ΕΕ αριθ. L 324 της 29. 11. 1980, σ. 63.  (7) ΕΕ αριθ. L 226 της 12. 8. 1981, σ. 7.